เบิร์นลีย์ เซ็นดาวรุ่งผีแดงร่วมทัพถาวร
สำนักข่าวต่างประเทศรายงานวันที่ 8 ม.ค. ว่า เบิร์นลีย์ ทีมในศึกพรีเมียร์ลีก อังกฤษ  จัดการคว้าตัว  ไมเคิล คีน กองหลังดาวรุ่งของ ปิศาจแดง  แมนเชสเตอร์ ยูไนเต็ด มาร่วมทีมแบบถาวรด้วยสัญญา 3 ปีครึ่งเรียบร้อยแล้วโดยไม่มีการเปิดเผยค่าตัวแต่อย่างใด,สำหรับ คีน วัย 21 ปี ถูกแมนเชสเตอร์ ยูไนเต็ ปล่อยให้ เบิร์นลีย์ยืมตัวไปใช้งานเมื่อช่วงซัมเมอร์ที่ผ่านมา ซึ่งเจ้าตัวมีโอกาสลงสนามไป 11 นัด  ทั้งในศึกพรีเมียร์ลีกและเอฟเอ คัพ และโชว์ฟอร์มได้ประทับใจ ฌอน ไดซ์ กุนซือของเบิร์นลีย์  จนในที่สุดก็ได้เซ็นสัญญาถาวร กับ เบิร์นลีย์ เป็นเวลา 3 ปีครึ่งเป็นที่เรียบร้อย โดยไม่มีการเปิดเผยค่าตัวแต่อย่างใด อย่างไรก็ตามคาดกันว่าค่าตัวของกองหลังทีมชาติอังกฤษชุดยู-21 น่าจะอยู่ที่ประมาณ 3 ล้านปอนด์,ฌอน ไดค์ กุนซือของเบิร์นลีย์ กล่าวต้อนรับลูกทีมคนใหม่ว่า เขาเป็นแข้งดาวรุ่งที่มีฝีเท้ายอดเยี่ยม เราได้เห็นถึงพัฒนาการในตัวเขามากมาย เขาเดินทางมาตามเส้นทางที่ถูกต้อง และเราก็ยินดีกับเขาด้วยด้วย,ทั้งนี้ คีน  ติดทีมชาติรุ่นอายุไม่เกิน 19 ปี มาแล้วและช่วยให้ทีมชุดนั้นฝ่าด่านผ่านเข้าไปจนถึงรอบรองชนะเลิศในศึกยูโรรุ่น ยู-19 ปีเมื่อปี 2012 
เบิร์นลีย์ จัดการคว้าตัว  ไมเคิล คีน กองหลังดาวรุ่งของ แมนเชสเตอร์ ยูไนเต็ด มาร่วมทีมแบบถาวรเรียบร้อยแล้วโดยไม่มีการเปิดเผยค่าตัวแต่อย่างใด
พรีเมียร์ลีก,เบิร์นลีย์,แมนเชสเตอร์ ยูไนเต็ด,ไมเคิล คีน,ข่าวกีฬา